ตำบลนาทราย (อำเภอพิบูลย์รักษ์)

ตำบลนาทราย เป็นตำบลหนึ่งในสามตำบลของอำเภอพิบูลย์รักษ์ จังหวัดอุดรธานี เดิมเป็นส่วนหนึ่งของตำบลสะแบง (อำเภอหนองหาน) ตั้งอยู่บริเวณริมลำห้วยดาน ตำบลนาทรายอยู่ห่างจากตัวอำเภอพิบูลย์รักษ์ไปทางทิศตะวันออกเฉียงใต้ประมาณ 8กิโลเมตร

ประวัติ
นาทราย แต่เดิมพื้นที่บริเวณนี้ในอดีตเป็นหมู่บ้านของเผ่าไทพวน และเผ่าไทอีสาน โดยมี2หมู่บ้านใหญ่ คือ บ้านนาทราย และบ้านสะแบง เป็นหมู่บ้านเก่าแก่ที่ก่อตั้งมาก่อนปี พ.ศ.2400 พื้นที่บริเวณนี้มีแม่น้ำสำคัญคือลำห้วยดาน จนกระทั่งในปี พ.ศ. 2530 ตำบลนาทราย ตำบลสะแบง และอีก2ตำบลคือตำบลบ้านแดง ตำบลดอนกลอย รวมเป็น4ตำบล ได้ร่วมกันจัดตั้งอำเภอพิบูลย์รักษ์แต่ไม่สำเร็จ ตำบลสะแบง เลือกกลับไปอยู่กับอำเภอหนองหานตามเดิม ส่วนตำบลนาทราย ภายหลังร่วมกับตำบลบ้านแดง และตำบลดอนกลอย จัดตั้งอำเภอพิบูลย์รักษ์ในปี2535
วันที่ 25 เมษายน 2510 ตั้งตำบลบ้านแดง แยกออกจากตำบลสร้อยพร้าวประกาศกระทรวงมหาดไทย เรื่อง ตั้งและเปลี่ยนแปลงเขตตำบลในท้องที่อำเภอกุมภวาปี อำเภอหนองหาร อำเภอหนองบัวลำภู อำเภอเพ็ญ อำเภอบ้านดุง กิ่งอำเภอนากลาง และกิ่งอำเภอศรีบุญเรือง จังหวัดอุดรธานี
วันที่ 10 ตุลาคม 2529 ตั้งตำบลดอนกลอย แยกออกจากตำบลบ้านแดง และตั้งตำบลนาทราย แยกออกจากตำบลสะแบงประกาศกระทรวงมหาดไทย เรื่อง ตั้งและเปลี่ยนแปลงเขตตำบลในท้องที่อำเภอศรีธาตุ อำเภอหนองวัวซอ อำเภอสุวรรณคูหา อำเภอวังสามหมอ อำเภอน้ำโสม อำเภอหนองหาน อำเภอบ้านผือ และอำเภอหนองบัวลำภู จังหวัดอุดรธานี
วันที่ 22 เมษายน 2535 แยกพื้นที่ตำบลบ้านแดง ตำบลนาทราย และตำบลดอนกลอย อำเภอหนองหาน มาตั้งเป็น กิ่งอำเภอพิบูลย์รักษ์ ขึ้นกับอำเภอหนองหาน ประกาศกระทรวงมหาดไทย เรื่อง แบ่งเขตท้องที่อำเภอหนองหาน จังหวัดอุดรธานี ตั้งเป็นกิ่งอำเภอพิบูลย์รักษ์
 วันที่ 26 กันยายน 2540 ยกฐานะจากกิ่งอำเภอพิบูลย์รักษ์ อำเภอหนองหาน เป็น อำเภอพิบูลย์รักษ์ พระราชกฤษฎีกาตั้งอำเภอหนองปรือ อำเภอห้วยกระเจา อำเภอทรายทองวัฒนา อำเภอปางศิลาทอง อำเภอเนินสง่า อำเภอนาทม อำเภอพระพรหม อำเภอแม่วงก์ อำเภอสองแคว อำเภอบ้านใหม่ไชยพจน์ อำเภอไทยเจริญ อำเภอกาบัง อำเภอพยุห์ อำเภอเมืองจันทร์ อำเภอภูพาน อำเภอคลองหอยโข่ง อำเภอเขาฉกรรจ์ อำเภอนาวัง อำเภอพิบูลย์รักษ์ และอำเภอทุ่งศรีอุดม พ.ศ. ๒๕๔๐

อาณาเขต(ตำบล)
 ทิศเหนือ  ติดต่อกับ ตำบลนาคำ (อำเภอบ้านดุง)
ทิศตะวันออก  ติดต่อกับ ตำบลบ้านชัย (อำเภอบ้านดุง) ตำบลนาชุมแสง ตำบลนาทม ตำบลทุ่งใหญ่(อำเภอทุ่งฝน)
ทิศตะวันตก  ติดต่อกับ ตำบลบ้านแดง (อำเภอพิบูลย์รักษ์) ตำบลสุมเส้า ตำบลเตาไห  (อำเภอเพ็ญ)
ทิศใต้  ติดต่อกับ ตำบลบ้านแดง (อำเภอพิบูลย์รักษ์) ตำบลสะแบง (อำเภอหนองหาน)

 การปกครอง 
 การปกครองส่วนภูมิภาค 
ตำบลนาทราย แบ่งการปกครองออกเป็น 11 หมู่บ้านได้แก่

 หมู่ที่ 1 บ้านนาทราย
 หมู่ที่ 2 บ้านน้ำรอด
 หมู่ที่ 3 บ้านดอนม่วง
 หมู่ที่ 4 บ้านนานกหงษ์
 หมู่ที่ 5 บ้านเสรีพัฒนา
 หมู่ที่ 6 บ้านถ่อนนาเพลิน
 หมู่ที่ 7 บ้านถ่อนนาเพลิน
 หมู่ที่ 8 บ้านหนองไผ่
 หมู่ที่ 9 บ้านนาทรายศรีวิไล
 หมู่ที่ 10 บ้านใหม่สามัคคี
 หมู่ที่ 11 บ้านมีชัยพัฒนา

 การปกครองส่วนท้องถิ่น 
ท้องที่ตำบลนาทราย ประกอบด้วยองค์กรปกครองส่วนท้องถิ่น 1 แห่ง ได้แก่
 องค์การบริหารส่วนตำบลนาทราย  ครอบคลุมพื้นที่ตำบลนาทรายทั้งตำบล

 สถานศึกษา 
โรงเรียนนาทรายน้ำรอด
โรงเรียนบ้านถ่อนนาเพลิน

 อ้างอิง 

นาทราย
นาทราย
หมวดหมู่:อำเภอพิบูลย์รักษ์